بمت باش کاتیبی‌نین اینسانی ایشلردن مسئول معاونی مارتین گریفیتس روسیانین قارا دنیز تاخیل سازیشینی دایاندیرماسی قارشی‌سیندا "تورکیه-نین آرابولوجو، آسانلاشدیریجی و ائو صاحیبی کیمی اساس تحفه سینه" اعتبار ائتمه‌یه داوام ائتدیک‌لرینی بیلدیریب.
بمت تهلوکه‌سیزلیک شوراسیندا چیخیش ائدن مارتین گریفیتس تداروک خطی‌نین آچیق قالماسینا چاغیریب و قئید ائدیب کی، روسیانین قارا دنیز تاخیل سازیشینی دایاندیرماسی ناراحات‌لیق دوغورور.
مارتین گریفیتس نقلیات ساحه‌سینده پول صرف ائدیلدیگینی و میلیون‌لارلا اینسان چتین‌لیک چکرکن ارزاق پایلانماسی‌نین تاخیره سالیندیغینی دیله گتیب.
خاطیرلاداق کی، قلوبال ارزاق بحرانی‌نین حلی اوچون تورکیه-‌نین کووردیناسیونو ایله حیاتا کئچیریلن قارا دنیز تاخیل تشببوسو جولای‌ین 22-ده ایستانبولدا جمهور باشقانی رجب طیب اردوغانین حمایه‌سی آلتیندا اوکراینا، روسیا، تورکیه و بیرلشمیش میللت‌لر تشکیلاتی (بمت) آراسیندا ایمضالانیب.
اوکتبرین 29-دا روسیا ساوونما ناظیرلیگی اوکراینانین ایلحاق ائدیلمیش قیریم-ین سواستوپول شهرینده روسیا حربی و سیویل گمی‌لرینه هوجوم ائتدیگینی بیلدیریب.
ناظیرلیگین بیاناتیندا بیلدیریلیب کی، کیئو بؤیوک بریتانیا متخصص‌لری‌نین ایشتیراکی ایله تاخیل دهلیزی‌نین تهلوکه‌سیزلیگی‌نین تامین ائدیلمه‌سینده ایشتیراک ائدن قارا دنیز دونانماسی‌نین گمی‌لرینه و سیویل گمی‌لره قارشی ترور آکتی حیاتا کئچیریب. روسیا طرفی ترور آکتینی نظره آلا‌راق، اوکراینا لیمانلاریندان‌ تاریم محصول‌لاری‌نین چیخاریلماسینا دایر سازیش‌لرین حیاتا کئچیریلمه‌سینده ایشتیراکینی دایاندیریب.
